Правосъдното министерство - с 40 проекта за година | Ureport.bg
Ureport | Политика | България | Правосъдното министерство – с 40 проекта за година
Правосъдното министерство – с 40 проекта за година
07 дек., 2015 Ureport България	Коментарите са изключени за Правосъдното министерство – с 40 проекта за година
За последната година Министерството на правосъдието е изработило над 40 проекта за законови и подзаконови нормативни актове. Това съобщиха днес от пресцентъра на правосъдното министерство, като справката е извършена за периода 7 ноември 2014 – 30 ноември 2015 г. Миналата седмица проф. Даниел Вълчев, преподавател по право и бивш зам.-председател на Движение „България на гражданите“, заяви по една от телевизиите, че оглавяваното от Христо Иванов ведомство не е внесло нито един законопроект.
Вървят залози за промените в Конституцията – и съдбата на…
Бойко Борисов към Христо Иванов: И без петел съмва!
А Борисов какво мисли за Даниел Вълчев
Кой ще падне от приятелския огън в Блока
Ако „Яневагейт“ не се разследва, всички съдии са маскари
Борисов не иска да чува за опраскани „гнили ябълки“ (стенограма)
От внесените проекти 3 са за изцяло нови закони: Закон за физическите лица и мерките за подкрепа, Закон за европейската заповед за защита и Закон за признаване, изпълнение и изпращане на актове за прилагане на мерки за процесуална принуда, различна от мерките, изискващи задържане.
Справката е подготвена от Дирекция „Съвет по законодателство“ към МП, изготвена в рамките на министерството като отчет за първата година на управление на настоящия кабинет. Проектите на изготвените от МП нормативни актове, заедно с мотивите към тях, са публикувани на сайта на министерството и са достъпни за всеки.
Упреците, че „за една година Министерството на правосъдието не е внесло нито един законопроект“, са изцяло неоснователни, фактите недвусмислено сочат, че нормотворческата дейност на МП за последната година е несравнима по своята интензивност с тази на предходните няколко кабинета за същия период.
• два проекта за промени в ГПК, които обхващат широк кръг от въпроси – цялостно усъвършенстване на уредбата на изпълнителното производство, чрез създаване на по-големи гаранции за защита на интересите на страните и същевременно – отстраняване на редица причини за забавяне и неефективност на принудителното изпълнение; създаване на уредба за признаване и допускане до изпълнение на чуждестранни съдебни решения за издръжка (при действието на Конвенцията за международното събиране на издръжка на деца и на други членове на семейството); създаване на вътрешноправна уредба за прилагане на европейския регламент за приемането, признаването и изпълнението на автентични актове в областта на наследяването и европейското удостоверение за наследство и др.
• Законопроект за изменения и допълнения в ЗСВ, публикуван за обсъждане на 29 май 2015 г. Законопроектът е мащабен и предвижда промени в почти всички глави и раздели на закона – реформа в модела на организация и функциониране на Висшия съдебен съвет и нови функции на Инспектората към ВСС, което се очаква първо да бъде прието в проекта за промени в Конституцията; реформа в управлението на съдилищата със засилване на принципа на съдийското самоуправление; реформа на кариерния процес – единен конкурс на всички входове на съдебната система с много по-пълноценна проверка на качествата и познанията на кандидатите, реформа на процеса на атестиране, нова уредба на командироването; реформа на дисциплинарния процес; антикорупционни мерки чрез т.нар. проверки за почтеност; реформа на организацията и работата на прокуратурата; изменения в материята за съдебните заседатели; промени в уредбата на стажа и теоретико-практичния изпит като един от елементите на реформата в юридическото образование; промени в режима на заплащането на магистратите; въвеждане на електронно правосъдие и др.
Публикуван е проект за нов Правилник за прилагане на Закона за защита на лица, застрашени във връзка с наказателно производство, проект на Наредба за изменение и допълнение на Наредба № 32 за служебните архиви на нотариусите и нотариалните кантори, Наредба № Н-1/16.05.2014 г. за съдебните преводачи, Наредба № 3 от 27.06.2005 г. за реда за подбор, квалификация и контрол върху синдиците и др. Предстои МС да гледа проект за промени в Наредба за заплащане на правната помощ.
Работна група подготвя изменения на Семейния кодекс във връзка с осиновяванията, правото на децата да познават биологичния си произход, настойничеството и попечителството. Сформирана е работна група за изготвяне на нормативни предложения за ефективно въвеждане на алтернативни средства за решаване на спорове.
Започната е работа и по проект на Закон за вещите лица, която обаче все още е в начален етап – направени са сравнителни изследвания и е изготвен въпросник за социологическо проучване, което предстои да бъде проведено
Даниел Вълчев, законопроекти, занокопроект, Министерство на правосъдието, министър на правосъдието, МС, нормативни актове, Христо Иванов